|  |
| --- |
|  |

**METSAMATERJALI MÜÜGILEPING nr 3-3.6.1/2025/126**

(hiliseima digitaalallkirja kuupäev)

Müüja andmed

|  |  |  |
| --- | --- | --- |
| **Riigimetsa Majandamise Keskus (RMK)** | Registrikood 70004459  Mõisa/3, Sagadi küla, Haljala vald  45403 Lääne-Viru maakond | Tel 676 7500  [www.rmk.ee](http://www.rmk.ee) |
| Esindaja | Puiduturustusosakonna peaspetsialist  Urmas Treial | Tel 503 3396  urmas.treial@rmk.ee |
| Esindusõigus tuleneb (volitamise alus): RMK juhatuse liikme 16. jaanuari 2025 käskkiri nr 1-5/7 | | |

Ostja andmed

|  |  |  |
| --- | --- | --- |
| **AS Stora Enso Eesti** | Registrikood 11511985  Tartu mnt. 80d, 10112 Tallinn | Tel 714 0000 |
| Esindaja | Toomas Peiker  Supply Chain&Terminal Manager | [toomas.peiker@storaenso.com](mailto:toomas.peiker@storaenso.com)  Tel 504 4529 |
| Esindusõigus tuleneb (volitamise alus): volikiri 2025 | | |

Käesolev leping on sõlmitud Vabariigi Valitsuse 4. jaanuari 2007. a määruse nr 1 § 7 alusel läbiviidud kiirestirikneva metsamaterjali müügi võitnud isikuga.

1. **Lepingu objekt.**

**1.1.** Müüja kohustub müüma ja ostja kohustub ostma metsamaterjali käesolevas lepingus sätestatud koguses ja kvaliteediga lepingus ette nähtud tingimustel ja korras. Müüja kohustub metsamaterjali omal kulul müügiks kohase hoolsusega ette valmistama ja tarnekohta vedama.

**1.2.** Metsamaterjali tarnekoht, kaasa arvatud metsamaterjali valduse üleminek, sätestatakse lepingu lisaga 1 „tarnegraafik“. Tarnegraafikus sätestatakse metsamaterjali kogus, selle tarnejaotus kuude lõikes ja tarnetingimus (Incoterms 2020) alusel).

**1.3.** Ostja teostab metsamaterjali vastuvõtmise, selle kvaliteedi hindamise ja koguste mõõtmise omal kulul.

**2. Metsamaterjali tarne.**

**2.1.** Müüja on kohustatud omal kulul ise või volitatud vedaja abiga laadima metsamaterjali müüja laos metsaveoautodele ning vedama ostja lattu. Müüja volitatud vedaja vormistab metsamaterjali vedamise elektroonilise dokumendi (edaspidi: **e-Veoseleht**), näidates selles ära vedamiseks antud metsamaterjali koguse kuupmeetrites.

**3. Kvaliteet**

**3.1.** Metsamaterjali kvaliteedi hindamine teostatakse vastavalt RMK palkide standardis (avaldatud [www.rmk.ee](http://www.rmk.ee)) esitatud juhistele (edaspidi: **hindamismetoodika**). Tarnitud metsamaterjal kvaliteet peab vastama käesoleva lepingu lisas nr 2 “kvaliteedinõuded” sätestatud nõuetele (edaspidi: **kvaliteedinõuded**). Tarnitud metsamaterjali koorma kvaliteedi hindamise teostab ostja metsamaterjali koorma saabumise päeval ostja lattu kui pole kokku lepitud teisiti. Hindamise juures võib viibida müüja esindaja. Ostjal ei ole õigust esitada metsamaterjali kvaliteedi langusest tulenevaid nõudeid või prakeerida metsamaterjali kui kvaliteedi hindamine ei ole toimunud kokkulepitud tähtaja jooksul.

**3.2.** Kui ostja hinnangul rohkem kui 10% (kümme protsenti) tarnitud metsamaterjali koorma kogusest ei vasta kvaliteedinõuetele, on ostjal õigus keelduda vastava metsamaterjali koorma vastuvõtmisest ja kohustus sellest viivitamata teavitada müüja esindajat.

**4. Kogus**

**4.1.** Tarnitud metsamaterjali koorma koguse mõõtmise teostab ostja 3 (kolme) päeva jooksul koorma saabumisest ostja lattu, välja arvatud juhul kui tehnilistel põhjustel (sorteerimisliini rike, ummistus vmt) ei saa koguse mõõtmist selle ajaga läbi viia. Sellisel juhul kohustub ostja teavitama koorma mõõtmise ajast. Mõõtmise juures võib viibida müüja esindaja. Metsamaterjali mõõtmine teostatakse notthaaval RMK palkide standardis toodud palgi ladvaläbimõõdu ja pikkuse mõõtmise juhiste alusel; mahu arvutamiseks kasutatakse samas toodud palgi mahu valemit V=(d² L(a1+a2L)+a3L²)/10000.

**4.2.** Metsamaterjali koguse mõõtmise tulemusel koostab ostja metsamaterjali mõõtmise aruande (edaspidi: mõõtmisraport) ja teeb selle müüjale kättesaadavaks ühe päeva jooksul peale mõõtmist. Mõõtmisraporti laeb ostja üles müüja ftp serverisse.

**4.3.** Kui müüja peale ostja mõõtmistulemuste teadasaamist ei teavita ostjat mõõtmistulemustega mittenõustumisest kirjalikult 2 (kahe) päeva jooksul, loetakse mõõtmisraport poolte vahel kooskõlastatuks ning see võetakse aluseks edaspidistele toimingutele seoses selle objektiks oleva metsamaterjaliga, sealhulgas eelnimetatud metsamaterjali eest tasumisel. Müüja hilisemad pretensioonid ei ole aluseks mõõtmisraporti vaidlustamisel.

**4.4.** Metsamaterjali koguse maht mõõtmisraportis tuleb määrata täpsusega kolmanda kohani peale koma. Mõõtmisraporti(te) alusel koostatakse arve. Arve koostamisele võib eelneda metsamaterjali üleandmise-vastuvõtmise akti koostamine ja teisele poolele edastamine juhul, kui see on ostjale vältimatult vajalik metsamaterjali laoarvestuse pidamiseks. Sõltumata eeltoodust metsamaterjali üleandmise-vastuvõtmise akte ei allkirjastata.

**4.5.** Poolel on õigus esitada teisele poolele metsamaterjali koguse ja kvaliteedi mittevastavusest või mõõtmistulemustega mittenõustumisest tulenevad nõuded järgmiselt: ostja müüjale enne metsamaterjali koorma vastuvõtmist, müüja ostjale mõistliku aja jooksul peale mõõtmistulemuste kättesaamist.

**4.6.** Metsamaterjali mõõtmistulemuste kontrollimiseks on pooltel õigus teostada kontrollmõõtmisi, teatades sellistest toimingutest teisele poolele koheselt pärast tarnitud metsamaterjali koguse mõõtmisandmete selgumist. Metsamaterjali koorma mittevastavusest lähtuvad nõuded lahendatakse poolte volitatud esindajate osavõtul või erapooletu mõõtja mõõtmistulemuste alusel. Müüja volitatud esindajateks on töötõendi alusel RMK puidukontrollmõõtjad.

**4.7.** Ostja mittenõustumisel RMK puidukontrollmõõtja mõõtmistulemustega on tal õigus nõuda uut mõõtmist erapooletu mõõtja poolt. Mõõtmise teostamisel erapooletu mõõtja poolt kannab sellega seotud mõõtmise kulud ostja juhul, kui erapooletu mõõtmise tulemus on samaväärne või erineb RMK puidukontrollmõõtja mõõtmistulemusest kuni 4 (neli) %. Muudel juhtudel kannab erapooletu mõõtmise kulud müüja. Pooled aktsepteerivad erapooletu mõõtjana VMF Estonia OÜ või samaväärse sõltumatu mõõtja töötajaid.

**4.8**. Pooled lepivad lepingu täitmisega seotud kontaktandmed kokku peale lepingu sõlmimist 5 päeva jooksul edastades need poole esindaja e-posti aadressile. Pooled on kohustatud teineteist koheselt teavitama kontaktide muutumisest.

**5. Arvelduste kord, Maksetähtaeg ja Krediidilimiit**

Metsamaterjali müügilepinguga seonduvad arveldused tehakse Tüüptingimuste punktis 5 sätestatud tingimustel.

|  |  |
| --- | --- |
| 5.1. Maksetähtaeg  (Tüüptingimuste art. 5) | 5.2. Krediidilimiit |
| 30 (kolmkümmend) Päeva | Tagatisele vastavas summas |

**5.3.** Müüja esitab arved metsamaterjali eest elektrooniliselt e-postiga aadressile: [AccountsPayable.Baltic@storaenso.com](../../kasema/AppData/Local/Microsoft/Urmast/Local%20Settings/Temporary%20Internet%20Files/OLKA/AccountsPayable.Baltic@storaenso.com)

**5.4.** Ostja esitab arvestatud krediidilimiidi summale vastava krediidiasutuse garantiikirja, millel on sätestatud kehtivuse lõpp (hilisem kuupäev, millal peab müüja nõue olema garandi poolt kätte saadud). Krediidilimiit on maksetähtajale vastava metsamaterjali koguse maksumus koos käibemaksuga, millele on lisatud 0,5 kordne ühe kuu metsamaterjali koguse maksumus koos käibemaksuga. Krediidiasutuse garantii kehtivus peab ületama lepingu kehtivuse tähtaega maksetähtaja ja sellele lisatud 7 (seitsme) päeva võrra.

1. **Lepingu kehtivus**
   1. Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.
   2. Lepingu kehtivuse periood on kuni 31.12.2025.
2. **Tüüptingimused metsamaterjali müügilepingu osana ja poolte täielik kokkulepe**
   1. Käesolevas metsamaterjali müügilepingus reguleerimata küsimuste osas rakendatakse Riigimetsa Majandamise Keskuse metsamaterjali müügilepingu tüüptingimusi, mille kehtiv redaktsioon on avaldatud [www.rmk.ee](http://www.rmk.ee). Ostja kinnitab käesolevaga oma allkirjaga, et on nimetatud tüüptingimustega tutvunud ning nende sisust teadlik. Müüjal on õigus tüüptingimusi ühepoolselt muuta tüüptingimustega ettenähtud viisil. Käesolev metsamaterjali müügileping koos lisade ja tüüptingimustega sisaldab endas poolte täieliku kokkuleppe ja sisaldab kõiki lepingus metsamaterjali müüki puudutavaid tingimusi, milles pooled on soovinud kokku leppida.
   2. Lepingu sõlmimisel on lepingul järgmised lisad:
      1. Lisa nr 1 “Tarnegraafik”;
      2. Lisa nr 2 “Kvaliteedinõuded”;
      3. Lisa nr 3 “Hinnakokkulepe”.

**Poolte allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

**Urmas Treial Toomas Peiker**

Puiduturustuse peaspetsialist Supply Chain&Terminal Manager

Lisa 1

RMK ja Stora Enso Eesti AS vahelise

metsamaterjali müügilepingu

nr 3-3.6.1/2025/126 juurde

**TARNEGRAAFIK**

/kuupäev vastavalt hilisemale digitaalallkirja kuupäevale/

**Pooled lepivad kokku, et lepingu alusel müüdava metsamaterjali tarnegraafik on järgmine:**

**1.** RMK 24. aprilli 2025.a kiirestirikneva metsamaterjali müügi edukaks kuulutatud pakkujate protokolli 3-3.4/5 alusel müüja müüb ja ostja ostab tarnetingimusel DPU/Imavere (Incoterms 2020) metsamaterjali, mille tarnekoht ja kogus tarneperioodil **29.04.2025 – 30.06.2025** on sätestatud alljärgnevalt:

|  |  |  |  |  |
| --- | --- | --- | --- | --- |
| **Metsamaterjal** | **Tarnekoht** | **Mai** | **Juuni** | **Kokku** |
| Kuusepalk | Imavere | 2000 |  | **2000** |

Tarnete vastuvõtt: 24/7

**2.** Lepingu objektiks oleva metsamaterjali koguse lubatud kõikumine on kuni 10 (kümme) % kokkulepitud kogustest tarnegraafikus toodud kuude lõikes. Ostja poolt vastu võetud ettetarne loetakse tarneperioodi järgneva(te) kuu(de) tarnekohustus(t)e katteks.

**Poolte allkirjad**

**Müüja Ostja**

**Urmas Treial Toomas Peiker**

Puiduturustuse peaspetsialist Supply Chain&Terminal Manager

Lisa 2

RMK ja Stora Enso Eesti AS vahelise

metsamaterjali müügilepingu

nr 3-3.6.1/2025/126 juurde

# KVALITEEDINÕUDED

# (hiliseima digitaalallkirja kuupäev)

**1.** Müüja müüb ja ostja ostab riigimetsas raiutud metsamaterjali, mille kvaliteet ja mõõdud on sätestatud alljärgnevalt:

**1.1.** Kuuse-ja männipalk

|  |  |  |
| --- | --- | --- |
| Nimetus | ABC kvaliteet | D kvaliteet |
| Läbimõõt kooreta: ladvast/tüükast (cm) | 10 cm kooreta / 58 cm koorega | 9 cm kooreta / 58 cm koorega |
| Arvestuspikkused (dm) | 33(30) – 60 dm, samm 3 dm | 33(30) – 60 dm, samm 3 dm |
| Miinimum ülemõõt (cm) | 7 | 7 |
| Terve oks | Ø kuusel <70 mm, männil <80 mm, hulk piiramata 1) | Ø kuusel <80 mm, männil <100 mm, hulk piiramata 1) |
| Kuiv oks | Ø kuusel <60 mm, männil <70 mm, hulk piiramata 1) | Ø kuusel <70 mm, männil <90 mm, hulk piiramata 1) |
| Mädaoks | Ø kuusel <40 mm, männil <60 mm, hulk piiramata 1) | Ø kuusel <50 mm, männil <80 mm, hulk piiramata 1) |
| Umboksad | Lubatud | Lubatud |
| Tulioksad | Keelatud | Lubatud max 2 tk palgi kohta mitte suurem kui terve oksa läbimõõt |
| Oksarühmad | Keelatud | Lubatud |
| Oksatüüka (paha) kõrgus | Lubatud < 3 cm | Lubatud < 5 cm |
| Lihtkõverus | Diam 9(11)-17,9 cm < 1,3%;  Diam 18-24,9 cm < 1,5%;  Diam 25+ cm < 1,7%. | Diam 9(11)-17,9 cm < 1,5%;  Diam 18-24,9 cm < 1,7%;  Diam 25+ cm < 2,0%. |
| Liitkõverus Näpi saeveskis | Töötlemissilindris keelatud | |
| Liitkõverus Imavere saeveskis | Lubatud kui ladva diameetriga silinder mahub palki vähemalt 93,1% ulatuses tema pikkusest | Lubatud kui ladva diameetriga silinder mahub palki pikkusevahemikus 89-93% |
| Järsk kõverus | Keelatud | Lubatud < 2 % < 1,5 m kaugusel palgi tüükaotsast |
| Otspinna lõhed | Otspinda läbivad ja ringlõhed keelatud | |
| Külglõhed | Keelatud | |
| Lahtine mõlu | Ei ole lubatud töötlemissilindris | Lubatud töötlemissilindris pikkusega  <1 m sügavus < 2cm |
| Kinnine mõlu | Lubatud maksimaalselt 2-kordse ladvadiameetri pikkusega | Lubatud pikkusega <1 m |
| Pehmemädanik | Keelatud | |
| Kõvamädanik | Keelatud | |
| Laomädanik | Keelatud | |
| Tüüakus | Keelatud | Lubatud |
| Kaksiksäsi | Keelatud | Lubatud |
| Sinetus | Keelatud | Lubatud < 50 mm sügavusel palgi otspinnal |
| Tõugurikked | Lubatud pindmine rike sügavusega puidus < 3 mm | |
| Vaigutus (sh kahepoolne) | Keelatud | |
| Harvesteri rullikujälg | Lubatud puidus kuni 7 mm koore alt | Lubatud töötlemissilindris sügavusel  < 1 cm |
| Mehaaniline vigastus, rebend | Töötlemissilindris keelatud | Lubatud töötlemissilindris < 1,5 m kaugusel palgi ühest otsast |
| Metallisisaldus, tahm, võõrkehad | Keelatud | |
| Metsakuiv | Keelatud | |
| Märkus 1 | Tabelis nimetamata puidurikkeid ei hinnata | |
| Märkus 2 | Kui palki ei saa hindamiseks mingil põhjusel keerata, hinnatakse palgi kvaliteeti nähtava osa põhjal eeldusel, et enne seda pole palkide asendit sihilikult muudetud | |
| Märkus 3 | Palgil ei ole lubatud 2 erinevat maksimumsuuruses riket | |
| Märkus 4 | 1. Ladvapalgi oks, mille diameeter paiknemiskohal ületab ½ palgi diameetrist, on keelatud | |

**1.2.** Sätestamata kvaliteeditingimuste, kvaliteeti puudutavate mõistete ja definitsioonide osas juhinduvad pooled RMK palkide standardist. Kõikidel nottidel koormas võib esineda lubatud piirides kahjustusi.

**Poolte allkirjad**

**Müüja Ostja**

**Urmas Treial Toomas Peiker**

Puiduturustuse peaspetsialist Supply Chain&Terminal Manager

Lisa 3

RMK ja Stora Enso Eesti AS vahelise

metsamaterjali müügilepingu

nr 3-3.6.1/2025/126 juurde

**HINNAKOKKULEPE**

/kuupäev vastavalt hilisemale digitaalallkirja kuupäevale/

**Pooled lepivad kokku et lepingu alusel müüdava metsamaterjali hinnakokkulepe on alljärgnev:**

**1.** Müüja müüb ja ostja ostab lepingu lisaga nr 1 kokku lepitud metsamaterjali kogused ostja laos järgmiste hindadega:

|  |  |  |  |  |
| --- | --- | --- | --- | --- |
| **Sortiment** | **Kvaliteet** | **Diam (cm)** | **Pikkus (dm)** | **Hind (€/m3)** |
| Kuusepalk | ABC | 10-12,9 | 30-60 | 114,27 |
| Kuusepalk | ABC | 13-17,9 | 30-60 | 114,27 |
| Kuusepalk | ABC | 18-24,9 | 30-60 | 114,27 |
| Kuusepalk | ABC | 25-31,9 | 30-60 | 126,76 |
| Kuusepalk | ABC | 32-60 | 30-60 | 126,76 |
| Kuusepalk | D | 10-12,9 | 30-60 | 40,00 |
| Kuusepalk | D | 13+ | 30-60 | 50,00 |
| Kuusepalk | Praak |  |  | 35,00 |
| Kuusepalk | Praak metall |  |  | 25,00 |

Hindadele lisandub Eestis kehtiv käibemaks.

**Poolte allkirjad**

**Müüja Ostja**

**Urmas Treial Toomas Peiker**

Puiduturustuse peaspetsialist Supply Chain&Terminal Manager